JohanHeinsen/ENO huggingface dataset:
Viborger Samler, 1843-11-21
Hjørring, d. 7de Novbr. J Natten til afvigte Tirsdag fandt de af de Dronninglundske Tyverier noksom bekjendte Forbrydere, Rasmus Knar og Simon Bolle Leilighed til at undvige fra Arresten, hvor de havde arbeidet, sig ud igjennem Vinduestængerne. Rasmus Knars Broder Peter var under sin Bestræbelse for at søge det Frie ikke saa heldig, da Jernstængerne ikke vilde slippe ham indtil Fangevogteren befriede ham fra det Slags Fangenskab. Ved Herredsfogdens, Justitsraad Koefoeds Foranstaltning blev imidlertid hurtigt sat efter de Undvegne, der formodedes at have taget Coursen til gamle Bekjendte i Venneberg, hos hvilke de ogsaa vare ifærd med at gjøre deres Bekjendtskab paa en vel indtrængende Maade gieldende da de attraperedes og førtes tilbage til Arresten heri Byen. (Ab. Av.)
Viborger Samler, 1843-11-21
Handels= og Skibs=Efterretninger. J Kolding er man endelig kommen saa vidt, at man har faaet afhjulpen den Ulempe, at reisende Fruentimmer hidtil i Porten maatte lade sig visitere paa deres Legemer af Told betjentene. Dette skeer ikke mere; thi der er nu ansat et Fruentimmer ved Porten som qvindelig Toldbetjent, der forretter Visitationen af indkjørende Fruentimmer, Damer &c. Bropengene ere blevne forhøiede fra 2 Rbs. til 2 s. Cour. pr. Vogn, til Lettelse for de slesvigske Bønder, som ingen Rigsbank maae faae for deres Advocater. (Dv.)
Viborger Samler, 1843-11-21
Ved Licitationen i Aalborg i Løverdags over Havre og Fourageleverance vare de mindste Bud, for Havren, 1ste Termin (i Decbr.) 10 Mk. 12 s. til 11 Mk. 8 s.; 2den Termin (April) 12 Mk.; 3die Termin (Juli) 13 Mk. 4 s.; Høet: 1ste og 2den Termin 14 s. og 3die Termin 9 1/2 s. Halmen: 1ste og 2den Termin 10 s. og 3die Term. 9 ½ s. (Ad. A.)
Viborger Samler, 1843-11-21
Jagten Vaarneds Prøve, Skipper P. R. Møller af Aarhuus, paa Reisen fra Nykjøbing p. M. til Vedbek med Klude er i Løverdags kommen til Aalborg, efter i Fjorden at være bleven skamfiret af Jsen i den Grad, at Fartøiet neppe kunde holdes paa Pumperne. Skipper Møller er den Samme, som for et Par Aar siden leed det bekjendte Uheld at udplyndres ved Bayonne paa Reisen med de jydske Emigranter (Ad. A.
Viborger Samler, 1843-11-21
Jfølge Beretning fra Norden af 12te Ds er Kufskibet "Antinat, Capt. Doyen, fra Curhaven i Ballast bestemt til Randers, den 6te strandet paa Østerenden af Øen Langerog. Mandskab og Jnventarium var bjerget. (Handt.)
Viborger Samler, 1843-11-21
Agger Kanals Skibsliste. Jndk. den 13de Novbr.: J. L. Weigner af og fra Mandal til Struer og Nykjøbing, P. Johnsen af og fra Grimstad til Skive, O. Hansen af og fra dito til Lemvig, GeM. Jørgensen af og fra dito til Thisted. Den 14de: M. Jacobsen af og fra dito til Nykjøbing, J Jacobsen af og fra dito til dito, S. Ammundsen af og fra dito til dito, E. Johansen af og fra dito til Thisted, L. Larsen af og fra dito til Lemvig, Ole Jensen af og fra dito til Thisted, O. Svendsen af og fra Christiansand til Skive, alle med Trælast, L. C. Schieldsgaard af og til Thisted fra Newcastle med Steenkul og Stykgods, J. Mortensen af Greenaae til Lemvig, N. H. Ankersen af Fanø til Struer, begge fra Altona med Stykgods.
Viborger Samler, 1843-11-21
AVERTISSEMENTS. At jeg har tiltraadt mit Embede som Districtslæge i Hobroe-District, har jeg den Ære at bekjendtgjøre.
Viborger Samler, 1843-11-21
Min Boepæl er i afgangne Hr. Cancellieraad Petersens Gaard. Hobroe, den 16de Novbr. 1843. Overgaard.
Viborger Samler, 1843-11-21
At jeg har nedsat mig i Skive som Rebslagermester og i den Henseende anbefaler mig med Alt, Reebslagerprofessionen vedkommende, forsikkrende Enhver billig og reel Behandling, undlader jeg ikke at offentliggjøre. Min Boepæl er i Østergade ved siden af Gjestgiver Grønnings Port. Skive, den 9de Novbr. 1843. N. C. Christensen.
Viborger Samler, 1843-11-21
J Søndermølle holdes en god Orne af udmærket Race, der for kort siden er indført fra det Holsteenske. Nogede Sild. kan atter faaes hos Hallberg.
Viborger Samler, 1843-11-21
Skifte-Jndkaldelse. Onsdagen den førstkommende 13de December, Formiddag Kl. 11, bliver paa Viborg Raadhuus foretaget Skiftesamling i Kjøbmand J. C. R. Bahnsons Opbudsbo, hvortil Boets Vedkommende, overeensstemmende med Placat 21de April 1824, herved indkaldes at møde, for deels i fornødent Fald nærmere at legitimere deres Fordringer, deels at paahøre de Jndsigelser, som ville blive gjorte mod Fordringerne og deels at fremføre hvad de videre maatte have at erindre forinden Boet optages til Slutning. Viborg, den 20de November 1843. E. Selmer.
Viborger Samler, 1843-11-21
Licitationsplacat. Fredagen den førstkommende 8de December, om Eftermiddagen Kl. 1, bliver i Rindsholm Kro foretaget Licitation over forskjelligt Grundforbedringsarbeide paa Landeveien imellem Viborg og Aarhuus fra Viborg Skjel til Rødkjærs Bro, bestaaende af Grusgravning, Grøfternes Rensning og Overfladens Formning, Bakkernes Udgravning, Tilførsel af harvet Grus, Udkastning og Formning af Leret paa Vei banen, dito af harvet Grus, Steenkistearbeide, Brolægger arbeide og Efterplanering. Overveibetjent Sørensen vil bemeldte Dag fra Morgenstunden af være tilstede paa Licitationsstedet for forelødigen at giøre Liebhaverne bekjendte med Conditionerne, samt paavise Veien og Arbeidsstederne m.m. Middelsom og Sønderlyng Herredsfogderi. Viborg, den 18de Novbr. 1818. Rod.
Viborger Samler, 1843-11-21
Placat. Onsdagen den 29de d. M., om Formiddagen Kl. 9, bliver i Aunsberg Skov, efter Eierens Begjæring, ved Auction bortsolgt endeel paa Roden staaende Bøge og nogle Ege, for storstedelen tjenlige til Gavningsbrug. Lysgaard og Hids Herreders Contoir. Dalsgaard, den Efter Constitution. 18de November 1813. Chr. Trochmann.
Viborger Samler, 1843-11-23
No. 186.
Viborger Samler, 1843-11-23
Kongelig allernaadigst privilegeret 71 Aarg. iborg Stifts-Tidende. Forsendes med Brevposten i Danmark og Hertugdommerne. ansassessonapasansassessorsvare.
Viborger Samler, 1843-11-23
Trasesaarsagsassagersdagsassessers ogsaa Torsdagen den 23de November 1843. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-11-23
Nyeste Postefterretninger. Storbritannien og Jrland. Parlementet i Canada har antaget en Bill, ifølge hvilken alle gaaerede Embedsmænd, dog som det synes med Undtagelse af Kronjuristerne, udelukkes af Parlementet. At Warburton, en Liberal, er valgt til Parlements medlem for Kendale, har vakt stor Glæde iblandt Tilhængerne af det frie Handelsystem. Antikornlovforeninger havde ledet Valgforhandlingerne.
Viborger Samler, 1843-11-23
Medens man efter de sidste Efterretninger fra China glæder sig sammesteds meget over den nye Tarif og den endelige Udjævning af alle Stridsspørgsmaalene, meldes tillige, at samtlige Forter ved Bocca-Tigris ere istand fatte og stærkere befæstede end nogensinde før; hvilken Omstændighed i Forbindelse med mange andre krigerske Bevægelser synes at hentyde paa, at Freden med China neppe vil være af lang Varighed.
Viborger Samler, 1843-11-23
Efter et Rygte, som meddeles fra Bombay i Gentlemans Gazette, skulde Oberst Stoddart, hvis Død en quasi officiel Beretning har anmeldt, endnu være i Live. Den allerede for nogen Tid siden fra England afreiste Missionair Wolf vil det maaskee lykkes at bringe Lys i dette Mørke. Som Daniel O'Connells politiske Hovedmaximer anføres: 1) En politisk Forandring er stedse kjøbt for dyrt, naar den skal tilkjøbes for Menneskeblod; 2) Den offentlige Mening, saafremt den er tilbørlig oplyst og ledet, formaaer at drive enhver politisk Reform igjennem. Disse Maximer contrastere ingenlunde med O'Connells Overbeviisning. Han er en Progressist - hedder det i Dentsche Allg. Zeit. – men ingen Revolutionair. Disse tvende Sententser udgjøre hans politiske Talisman, og trods hans tilsyneladende Heftighed ligger hans Styrke i det indre Maadehold, som han stedse har lagt for Dagen. Journalen the Times protesterer i en ledende Artikel angaaende Hertugen af Bordeaux's Reise i Englano imod alle Complotter og Restaurationsforsøg, og kalder de fra Frankerig til England afreiste Legitimister en Sværm af politiske Jntriguanter."
Viborger Samler, 1843-11-23
London, den 17de Novbr. Efter de sidste Efterretninger fra Dublin af 15de Novbr. har Processen imod O'Connell og de andre Anklagede taget en uventet Vending, og Rygtet fortalte endog, at Regjeringen var tilsinds at opgive Processen. O'Connells Advocat Ford overrakte den 14de Novbr. Retten et Andragende, der lød paa Anklagens Cassation, og dette begrundedes paa den Omstændighed, at de Vidner, der vare kaldte til at støtte og begrunde Anklagen, ei vare tagne i Eed i Tribunalet. Efter Statuten fra Georg den Tredies 56de Regjeringsaar udfordres nemlig, at Vidnerne ved en Anklageact offentlig skulle tages i Eed i Retten, førend de afhøres af Grand Jury. Denne Formalitet er forsømt i denne Sag, og Vidnerne ere kun tagne i Eed af Formanden for Grand Jury, i dennes Værelse. Ogsaa de andre Anklagede havde indrakt lignende Andragender. Vel opponerede Generalfiscalen imod dette Andragende om Cassation, og bad om, at Domstolen vilde udsætte sin Kiendelse, i det mindste indtil den følgende Dag, da han (Generalfiscalen) vilde fremkomme med sine Modgrunde. Men efter en temmelig lang Discussion erklærede Domstolen den følgende Dag, at O'Connells og hans Med anklagedes Cassationsandragende maatte tages under Overveielse, og at den yderligere Discussion om sammes Gyldighed skulde – ligeledes imod Generalfiscalens Paastand - udsættes i 4 Dage. Dette dobbelte Nederlag synes at have bibragt de hidtil meget tillidsfulde Tories nogen Betænkelighed om Processens endelige Udfald. – Derhos synes man ikke at nære ugrundet Bekymring med Hensyn til Stemningen iblandt Folket; Natten imellem den 11te og 12te Novbr. bleve - paa Grund af det Rygte, at Processen allerede var endt til Fordeel for O'Connell, eller – som det hedder iblandt Folket – at Protestanterne vare slaaede. – Signalbaal pludselig antændte paa alle Høie igjennem hele Landet, og overalt gjenløde Jubelraab og Hornenes skingrende Toner. Mordanslag begynde atter at høre til Dagens Orden; ved høi lys Dager i Grevskabet Tipperary gjort et Mordforsøg imod en velhavende Mands Familie, næsten alle Medlemmerne af Familien bleve haardt, to af dem endog farligt, saarede. Morderne ere undkomne. – Af Alt synes at fremgaae, at Criminalprocesser og militairisk Occupation ikke ere de rette Midler til at berolige Jrerfolket og sikkre Regjeringens Anseelse.
Viborger Samler, 1843-11-23
Frankerig. I Anledning af legitimistiske og radicale Journalers Yttringer om den Frygt, den franske Regjering nærede med Hensyn til Hertugen af Bordeaur's Reise i England, giver Journ, des Deb. den Forsikkring, at denne Paastand kun er et intetsigende Opspind den franske Regjering er for human, for viis, for vis paasin Styrke og Ret til at misunde Hertugen af Bordeaux de Opmærksomhedsbeviser, som ydes ham paa hans Reise og som man er hans Fødsel og Ulykke skyldig, den franske Regjering veed altfor godt, at alle Partianstrengelser forat give Hertugen af Bordeaux's Skridt en politisk Characteer vilde strande paa den engelske Regjerings Fasthed; med eet Ord: den franske Regjering har ligesaalidet i England som i Tydskland Noget af befrygte af Carl den Tiendes Sønnesøn. Louis Blang, Forfatteren til de 10 Aars Historie, hvilket Værk nu oversættes i det tydske Sprog, har i Journalen Revue independante behandlet i en længere Artikel Spørgsmaalet om en intellectuel Alliance imellem Frankerig og Tydskland; han opfordrer den tydske Ungdom til at vogte sig for Atheisme i Philosophien, der i denne Videnskab er det samme hvad Anarchie er i Politiken. Tydskland – saa mener han – er nu, efter at have gjennemfaret alle metaphysiske Rum, atter vendt tilbage til Diderot og Encyclopædisterne. Artiklen er iøvrigt – efter Altonaer Mercur - godt skreven; kun lige det democrattske Parties Jdeer fra den venstre Rhinbred altfor meget igjennem.
Viborger Samler, 1843-11-23
Lord Brougham er, efter at have opholdt sig i nogenTid i Paris, afreist til sine Godser i det sydlige Frankerig. Grev Mole har aabnet sine Salons, og Thiers har flere Gange indfundet sig i samme. Man siger, at disse to mægtige Mænd forberede en Kamp paa Liv og Død imod Ministeriet af 29de Octbr.
Viborger Samler, 1843-11-23
De sidste Beretninger fra de sydostlige Departementer lyde tilfredsstillende med Hensyn til de foruroligende Efterretninger om Oversvømmelser. De over deres Bredder traadte Floder ere vendte tilbage til deres oprindelige Leie. Dupuis Delcourt, en af de meest bekjendte levende Aeronanter, har i længere Tid været beskæftiget med Udførelsen af en Opfindelse, der turde vække stor Senation. Hans Ballon er ikke forfærdiget af Tøi, men af meget tyndt Kobber. Til næste Foraar vil Delcourt foretage et Forsøg i det Store med sin ny Ballon.
Viborger Samler, 1843-11-23
Regjeringen har umiddelbart førend Hertugen af Nemours Afreise til England lidt et Nederlag. Juryen har nemlig udtalt sit Jkke skyldig i den mod Journalen da France anlagte Majestætsproces, der var indledet paa Grund af denne Journals formeentligen fornærmende Hentydninger i Anledning af Hertugen af Remours Reise til England.
Viborger Samler, 1843-11-23
Spanien. Om Attentatet imod General Narvaez meldes fra Madrid, at 18 Kugler vare affyrede paa Generalens Vogn. Narvaez's Adjutant, Beseti, som man i Begyndelsen antog at være død, blev bragt i en sørgelig Tilstand til sit Hjem, og Lægerne havde kun lidet Haab om at redde ham. J Kongressalen, hvor Spørgsmaale om Dronning Jsabella den Andens Myndighed afgjordes, bemærkede man i den for corps diplomatique indrettede Tribune Repræsentanterne for Frankerig, Holland, Danmark og flere Stater.
Viborger Samler, 1843-11-23
Efter Journalen the Times har Vigo i Galitien capituleret, og Staden skulde den 11te Novbr. overgives til Nationalgarden og Linietropperne. General Jriarte havde med 1000 Md. taget, sin Tilflugt paa det portugisiske Gebeet, hvor han var bleven afvæbnet; 20 Officierer, vare flygtede ombord paa et engelsk Skib.
Viborger Samler, 1843-11-23
Efter Phare des Pyr. har Gerona capituleret under den Betingelse, at Jnsurgenterne begive sig med deres Vaaben til Figueras, men forpligte sig derhos til i Løbet af 14 Dage at nedlægge deres Vaaben, saafremt Barcelona har capituleret i dette Tidsrum. Denne Betingelse skal have indjaget Medlemmerne af Barceloneserjuntaen en panisk Skræk. Mange Flygtninge tye til Perpignan, og man imodeseer med det største Haab Enden paa Borgerkrigen i Catalonien.
Viborger Samler, 1843-11-23
Grækenland. Efter en troværdig Efterretning fra Berlin af 17de Novbr. er den preussiske Gesandt i Grækenland ikke afsat af sin Regjering. - En russisk Coureer, som overbringer det officielle Actstykke om Katazatis Afsættelse, er passeret igjennem Wien til Athen. Coureren skal tillige overbringe den russiske Gesandt i Rom, Buteniew, nye Depescher. Endelig ville nogle vide, at Keiser Nicolaus's Misbilligelse af de nuværende Forhold i Grækenland ikke er affattet i bestemte Udtryk Den store Bisonore, som Viscount Combermere havde kjøbt i Hindostan og foræret Dronningen af England, er nylig slagtet til det kongelige Taffet. Vægten af dette Dyr udgjorde, Affaldene fraregnede, 1820 R. Hjertet veiede 10 F. Pukkelen er saltet som en særdeles Delicatesse. Breve fra Oran klage over Veienes Usikkerhed; paa flere Soldater ere Hovederne afskaarne; en fransk Coureer er skudt flere Hjorder ere bortførte af Araberne, og en Convoi af 80 Kameller med Meel til Tiemeen er sporløs forsvunden. Espartero morer sig for Tiden hos Marquien af Waterford (den bekjendte Spillopmager) med at gaae paa Jagt. Naar man taler med ham om Spanien, siger han: "Giør Jntet, Saasandt Himlen over mig er blaa, jeg kommer igjen."Men Himlen i England er aldrig blaa J Buxtehude er nylig skeet et sørgeligt Drab af Vanvare: En Læredieng blev en Aften paalagt af sin Mesterinde at slaae en fremmed Kat ihiel, men i den mørke Gang, hvor Katten var lukket ind, havde ogsaa Mesterindens Laarige Barn ubemærket listet sig ud, og da Drengen hentede Lys, for at overbevise sig om, at han virkelig havde faaet Katten af Dage, saae han den Ulykke: at han havde slaaet Barnet ihiel istedetfor Katten.
Viborger Samler, 1843-11-23
Jndenlandske Efterretninger.
Viborger Samler, 1843-11-23
Kjøbenhavn. Efter Forlydende vil Hs. kgl. Høihed Kronprindsen først forlade Fyen i Marts Maaned og ankomme til Kbhavn. – Til Udførelsen af de Bissenske Minerva- og Apollo-Statuer i Marmor var der allerede indtil den 17de De, tegnet 1700 Rbd. En Deputation Studenter har i denne Anledning havt Audients hos Hs. Maj. Kongen, fra hvis Haand ventes en anseelig Gave. Begge Statuers Forarbeidelse ventes at ville beløbe sig til henved 4000 Rbd. (Ab. Av.)¬
Viborger Samler, 1843-11-23
J forrige Uge har man her havt det mærkelige Exempel, at en velhavende Udlænding imellem 30 og 40 Aar. styrtede sig i Vandet ved Langebro af Kjærlighed til en ung Pige, som havde vægret sig ved at ægte ham. Han blev trukken op af Vandet som død, og først efter mange Anstrengelser blev han bragt til Live igjen i Redningsanstalten. Han er imidlertid bleven vanvittig og indbilder sig, at han er den afdøde Hertug af Orleans. – J disse Dage circulerer her endnu en anden Druknehistorie. Forleden Aften gik en for sine gode Jndfald bekjendt Mand over Knippelsbro, og saae her en Person læne sig over Plankeværket i en saadan Stilling, der vakte hans Mistanke. Han nærmede sig til Personen, der syntes at være velklædt, og sagde til ham: "Hvorfor staaer De her saaledes, De har dog vel aldrig ifinde, at styrte Dem ud i Vandet?" – "Ja, min Herre, jeg er i en høist fortvivlet Tilstand; det er det eneste Middel, jeg har tilbage. – Er det Deres Hensigt - svarede den Anden ganske roligt: saa skulde De i Sandhed gjøre det i en Ruf, for ellers bliver der Jngenting deraf." – "Det er et Skridt man maa betænke! - sagde den Fortvivlede, der havde ventet en ganske anden Tiltale: Det er ikke en saa lige Sag at tage Livet af sig." – "Jeg troer saa Gud De vil holde Folk for Nar; er det Noget, først at sige, at ville drukne sig, og siden lade det være, sikken En!" – "J vil nok tvinge Folk til at tage Livet af sig udbrød den Fortvivlede: Det skal aldrig i Evighed lykkes Eder, J Lumpenhund," og dermed gik han sin Vei, forglemmende sit Forsæt. (Ah. Av.)
Viborger Samler, 1843-11-23
Af en Beretning om den i disse afholdte Generalforsamling af det herværende Silkeselskab sees, at Plantningen af Morbærtræer med Jver fremmes saavel af dette Selskab, hvis Plantage i Classens Have allerede omfatter circa 7000 deels større deels mindre Træer, som ere slaaede godt an og staae i frodig Væxt, som ogsaa af det igl. Rentekammer, der, ved at tilbyde Selskabet endvidere 3000 Træer fra Frederiksberg Træplanteskole, tillige har underrettet Selskabet om, at ved Hielp af den Sum, som ifølge kgl. Resol., aarligen anvendes af Forstkassen til Kjøb af Morbærfrø og Morbærtræer, er Culturen af disse Træer saaledes fremmet, at i den nævnte Planteskole, i de kgl. Forstdistricter i Sjælland, paa Godset Frederiksgave i Fyen, i de Silkeborgske Skove findes i Alt over 200,000 Planter og nogle større Træer, hvilke man kan antage ville overlades Private til billig Priis. Ligeledes har Kjøbenhavns Magistrat paa Bistrup Gods anlagt en Morbær Plantage og af flere Private ere gjorte større eller mindre lignende Anlæg, saa at rundtom i Landet findes Morbærtræer og altsaa det nødvendige Grundlag for Silke avl. Jøvrigt har bemeldte Selskabs Bestyrelse iaar ladet udklække en betydelig Deel Æg, og Ormene opfostre paa forskjellige Maader, hvilke Forsøg til næste Aar ville blive gjentagne med de vundne Erfaringers Bistand. Om noget Udbytte kan der naturligviis ikke være Tale endnu. (Khp., Ved Høiesteret er den 13de De afsagt følgende Dom: Advocat Rotwitt imod Skolelærer og Kirkesanger Lundager i Sattrup, der tiltales for misligt Forhold i Embedsførelse (Defensor Buntzen). Ved Aarhuus Stifts Landemodes Dom af 5te Juli 1843 er Tiltalte dømt til at bøde 50 Rbd. Sølv til Woer og Rim Herreders Skolelærer-Hielpekasse, hvorimod han ved Woer og Nim Herreders Provsterets Dom af 28de Febr. 1843 er dømt til at have sit Embede forbrudt. Høiesteretsdommen lyder saaledes: Skolelærer og Kirkesanger Lundager bør for Actors Tiltale i denne Sag fri at være. J Henseende til Actionens Omkostninger bør Landemodets Dom ved Magt at stande, dog saaledes, at Salairerne bestemmes for Procurator Horn til 8 Rbd. Sølv og for Procurator Schmidt til 6 Rbd. Sølv. J Salarium til Advocat Rot wilt for Høiesteret betaler Tiltalte 20 Rbd. Sv. (Bl. T.)
Viborger Samler, 1843-11-23
Den Commission, som var nedsat til at paadømme de i Leire Herred begaaede Tyverier, har nu fuldendt sit Arbeide, hvorved Straffeanstalterne igjen ere blevne forøgede med et Par Snese Mennesker. Flere af dem ere dømte til 16, 12 og 8 Aars Fæstningsarbeide. (Ah. A.)¬
Viborger Samler, 1843-11-23
J Grevskabet Knuthenborg, ved Maribo, hedder det i "Loll. Post., er i denne Tid grundlagt en Forening om at see forsømte fattige Børn optagne hos gode Familier for at fremme slige Børns moralske Uddannelse.
Viborger Samler, 1843-11-23
J Fredags Formiddag afbrændte i Herrested ved Svendborg en Gaard, tilhørende Lars Knudsen, hvis Hustru, ved at ville redde nogle Penge, desværre omkom i Luerne. Gaarden var assureret for 960 Rbd. (Sv. Av) Ved Odense har Vinteren alt taget saa alvorligt fat, at Skøiteløbningen har taget sin Begyndelse. Ogsaa er der alt falden lidt Snee. (O. Th. Av.)
Viborger Samler, 1843-11-23
Skolen for Jsraliter i Frederikstad, der er stiftet af Privatmænd, har nu faaet et udførligt Regulativ fra Regjeringen. Skolen har 3 Classer, er beregnet for Børn fra det 5te til 14de Aar, og skal staae under Opsigt af Overrabbineren i Altona, og et Skoleraad bestaaende af Stadens Magistrat og Repræsentanter. Omkostningerne skulle tilveiebringes ved Ligning paa Menighedens Medlemmer, saavidt frivillige Bidrag ei blive tilstrækkelige.
Viborger Samler, 1843-11-23
J Horsens forevises i disse Dage en levende Havhest, der er fanget ved Spidsbergen.
Viborger Samler, 1843-11-23
Aarhuus, den 18de Novbr. "Jægergaarden, beliggende paa Hovedgaarden Marselisborgs Grund, tæt udenfor Mindeporten, og for Tiden beboet af Hs. H. Hr. Kammerherre Stiftamtmand Graah, er, med tilhørende c. 10 Tdr. Land, solgt af Hr. Cancelliraad Jngerslev til Hr. Kjøbmand Andreas Malling for 15,000 Rbd. (Ah. Av.)
Viborger Samler, 1843-11-23
Viborg. Under en stærk Styrteregn og meget heftig Storm af Vesten, hørtes her igaar Middags flere temmelig stærke Tordenskrald. De foregaaende Dage i denne Uge har Veirliget ogsaa været meget uroligt, og Natten til sidste Søndag faldt der et ikke ubetydeligt Lag Snee. Folk, der denne Dag kom hertil Vesterfra udsagde, at Veiene endog som Følge heraf paa sine Steder vare gjort ufremkommelige.
Viborger Samler, 1843-11-23
Jdag er Veiret roligt. – Jfølge Byens Avis har ovennævnte Uveir ogsaa gjestet Randers.
Viborger Samler, 1843-11-23
Handels-Efterretninger. London, den 17de Novbr. Kornpriserne næsten ganske uforandret. Hvedetolden 20 sk. Gjennemsnitspriserne for Ugen, der endte den 10de Novbr. Hvede, 52 s. 1 d.; Byg, 32 s. 5 d.; Havre, 28 s. 9d. Rug, 29 s. 3 d.; Erter 34 s. Qvægpriser paa Trommesalen i Kjøbenhavn, den 18de November: en Stud, vog 28 a 30 L., 50 a 56 Rbd., en dito, vog 20 a 21 L., 30 a 36 Rbd., en Tyr, vog 20 a 21 L., 28 a 32 Rbd., en Ko, vog 18 a 22 L., 30 a 35 Rbd.; en Qvie, vog 18 a 22 L., 30 a 36 Rbd.; et Lam, vog 22 a 28 R., 16 a 20 Mk.
Viborger Samler, 1843-11-23
Helsingør. Ved den Auction, som her i Byen d. 22de Septbr. sidstl. blev afholdt over en paa Anholt strandet Ladning Tvist, blev et ei ubetydeligt Parti, c. 60,000 R. kjøbt af et Jnteressentskab af Kjøbm. S. Unna & Co., Capt. Lieutn. Aschlund og Kjøbm Svendsen hersteds. Ved at lade dette Parti forblive her i Byen for at undergaae den fornødne Behandling, have Jnteressenterne givet ikke Faa af den herværende arbeidende Klasse en betydelig Arbeidsfortjeneste, idet henved 50 Mennesker have fundet daglig Beskjeftigelse ved Tvistens Udvaskning, Tørring, Pakning osv., og derved havt en Fortjeneste af 23,000 Rbd. – Efter Forlydende kunne Jnteressenterne vente et tilfredsstillende Resultat af Entreprisen, da Partiet ved en omhyggelig Behandling og nøiagtig Sortering nu afgiver en sund og god Handelsvare. (Helf. Av.)